《临江仙 其四 忆丹霞之游，和澹归师寄赠韵》
清代·董元恺

一骑红尘飞昔梦，片帆两地西风。到今怀抱小芙蓉。

出门终古望，吾党素心同。

天柱峰高仙子住，五弦目送归鸿。锦囊词句刬虚空。

旧时烧佛处，只在晚霞中。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。